Lav et referat af nedenstående tekst:

Tekst:
I dag blev det første sand til landudvidelsen af Hirtshals Havn læsset af. Statsminister Helle Thorning-Smidt var mødt op på havnen, og havde æren af at indvie byggeriet. - Det jeg møder her i dag, er Hirtshals Havn der udvider sig. Jeg har været med til at tage det første spadestik, og det her er jo et godt eksempel på, at der er aktivitet og optimisme i Nordjylland. Det kommer til at sætte sig præg på ikke bare Nordjylland, men hele Danmark, og det er det vi har brug for, siger Helle Thorning-Smidt. Udvidelsen på havnen give nye muligheder både for turistbranchen og erhvervslivet i Nordjylland. Havnen bliver udvidet med 250.000 kvadratmeter på land, og her skal der være plads til både erhverv og opmarcharealer. Havneudvidelsen er et tegn på at det går godt i Hirtshals: - Der er virkelig vækst, og der er gang i hjulene oppe ved os. Nu kan vi få de her par hundrede millioner kroners investering i vejen, havneudvidelsen og godsterminalen sat i drift om et års tid. Så står vi jo som centrum i hele Skandinavien for modtagelse af gods, siger Arne Boelt, borgmester i Hjørring Kommune. Allerede før det første spadestik blev taget torsdag, ligger planerne om endnu en udvidelse på havnen i Hirtshals og venter: - På lang sigt giver det os det fundament, som vi skal have til den næste udvidelse. Skitserne har vi allerede. Den næste udvidelse vil være nye kajer, men der er nogle år til endnu. Men det her er afsættet, udtaler Jens Kirketerp Jensen, direktør for Hirtshals Havn.

Referat:
Byggeriet på udvidelsen af havnen i Hirtshals startede i dag, og udvidelsen kommer til at give gode muligheder for både turisme og erhvervslivet i Nordjylland.